
	[bookmark: nev]KLIMA DÖNÍZ
doncsi27@gmail.com
néprajz
MA, 3. félév
Szegedi Tudományegyetem
Bölcsészettudományi Kar
	
[bookmark: _GoBack]






Témavezető:
	Dr. Apjok Vivien
egyetemi adjunktus, SZTE BTK




„…eleven hangulat és élni akarás…”. A vajdasági táncházmozgalom kezdetei

Kulcsszavak: vajdasági táncházmozgalom, táncház zenekarok, hálózatkutatás
Dolgozatomban a vajdasági táncházmozgalom kialakulásának és működésének feltárására törekszem. Kutatásom célja, hogy megértsem a mozgalom létrejöttének körülményeit és előzményeit, azonosítsam a központi szereplőket. Vizsgálom a vajdasági táncházmozgalom főbb helyszíneit, műhelyeit, mindezt a korszak társadalmi-politikai kontextusába ágyazva.
Kiemelt figyelmet fordítok a zenészek és táncosok tanulási folyamataira: milyen forrásokból merítettek, hogyan szerezték és osztották meg egymással az archív anyagokat. Kutatásom továbbá a vajdasági táncházmozgalom helyi közösségekre gyakorolt hatását is elemzi.
A mozgalom szövevényes hálózatának feltárásához a hálózatkutatás módszerét alkalmazom, azonosítva a központi szereplőket, kapcsolataikat és az információáramlás útvonalait. Ezáltal lehetőség nyílik a vajdasági és magyarországi táncházmozgalom közötti kapcsolat részletesebb elemzésére is. A dolgozat kísérletet tesz a vajdasági táncházmozgalom fogalom értelmezésére is, melynek kiterjedtebb teoretizálása a további kutatások feladata lesz.



